Datum: 14.3.2018

Spoštovani,

posredujemo vam odgovor na vprašanje gospodarskega subjekta za javno naročilo št. LPT-1/18 Obnova talnih označb, ki smo ga prejeli preko Portala javnih naročil.

VPRAŠANJE:

Pozdravljeni, naročnik v sklopu 2 dovoljuje uporabo folij in plastičnih zmesi v vročem ali hladnem stanju. Ali lahko izvajalec namesto stroja za dvokomponentni material zagotovi stroj za izdelavo debelo slojnih vzdolžnih označb iz vroče plastike in namesto pnevmatske črpalke zagotovi termo kuhalnik v katerem bo pripravljal material na delovno temperaturo, ter ga nato dovajal v stroj za izdelavo označb?

ODGOVOR:

Ponudnik mora zagotoviti stroj, ki izpolnjuje zahtevane karakteristike iz opisa.

SPREMEMBA RAZPISNE DOKUMENTACIJE:

Naročnik spreminja razpisno dokumentacijo na način, da se spremeni poglavje 3.2.3. razpisne dokumentacije, točka 1. REFERENCE, ki se po novem glasi:

*»Ponudnik ali skupina ponudnikov v okviru skupne ponudbe mora v ponudbi izkazati, da je v zadnjih treh (3) letih pred datumom, določenim za predložitev ponudb, kvalitetno in v skladu s pogodbenimi določili, izvajal vsaj eno ali več istovrstnih del izključno na občinskih cestah, ki so predmet tega javnega naročila v skupni vrednosti brez DDV najmanj:*

* *za sklop št. 1: Tankoslojni prečni nanosi; 600.000,00 EUR brez DDV,*
* *za sklop št. 2: Strojni nanos vzdolžnih označb in debeloslojni nanosi; 110.000,00 EUR brez DDV,*

*pri čemer vrednost vsaj ene reference, potrjene s strani posameznega naročnika, ne sme biti nižja od 200.000,00 EUR brez DDV za Sklop št. 1 in 60.000,00 EUR brez DDV za Sklop št. 2.*

Ponudniki morajo pri pripravi ponudbe upoštevati odgovor na vprašanje in spremembo razpisne dokumentacije z dne 14.3.2018, ki je bila objavljen na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila